Miss World 1977

Ang Miss World 1977 ay ang ika-27 na edisyon ng Miss World pageant, na ginanap sa Royal Albert Hall sa Londres, Reyno Unido noong 17 Nobyembre 1977. 

Pagkatapos ng kompetisyon, kinoronahan ni Cindy Breakspeare ng Hamayka si Mary Stävin mula sa Suwesya bilang Miss World 1977. Ito ang ikatlong tagumpay ng Suwesya sa kasaysayan ng kompetisyon. Nagtapos bilang first runner-up si Ineke Berends ng Olanda, habang nagtapos bilang second runner-up si Dagmar Winkler ng Alemanya.

Mga kandidata mula sa animnapu't-dalawang bansa at teritoryo ang lumahok sa kompetisyong ito. Pinangunahan nina Ray Moore at Andy Williams ang kompetisyon. Nagtanghal din si Williams sa edisyong ito.

 Kasaysayan 

 Pagpili ng mga kalahok 
Mga kandidata mula sa animnapu't-dalawang bansa at teritoryo ay napili upang lumahok sa kompetisyon. Limang kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process, at dalawang kandidata ang nailuklok matapos bumitiw ang orihinal na kalahok.

 Mga pagpalit 
Dapat sanang lalahok sa edisyong ito ang first runner-up ng Miss Venezuela 1977 na si Vilma Góliz. Gayunpaman, hindi nagustuhan ni Góliz ang mga resulta at binato nito ang sash na biningay sa kanya ni Cindy Breakspeare sa dating pangulo ng Venezuelan Committee of Beauty na si Ignacio Font na nagresulta sa kanyang diskwalipikasyon. Pumalit sa kanya si Jacqueline van den Branden bilang kinatawan ng Beneswela sa Miss World. Dapat sanang lalahok si Janice Galea ng Malta sa edisyong ito, ngunit matapos matuklasan na siya ay labinlimang taong-gulang pa lamang, siya ay diniskwalipika at pinalitan ni Pauline Farrugia.

Hindi rin pasok sa age requirement sina Annette Simonsen ng Dinamarka at Ineke Berends ng Olanda. Si Simonsen ay labing-anim, samantlang si Berends ay dalawampu't-lima, parehas na isang taong kulang o lagpas sa age requirement ng Miss World na labimpito hanggang dalawampu't-apat. Bagama't hindi pasok sa age requirement ang dalawa, pinayagan pa rin ni Julia Morley na lumahok ang dalawa sa kompetisyon.

 Mga unang pagsali, pagbalik, at pag-urong 
Lumahok sa unang pagkakataon ang mga bansa't-teritoryong Kapuluang Kayman, Papua Bagong Guinea, Pulo ng Man, at Samoa. Bumalik sa edisyong ito ang mga bansang Panama na huling sumali noong 1971, at Buliya, Nikaragwa, at Sri Lanka na huling sumali noong 1975.

Hindi sumali sa edisyong ito ang mga bansang Hamayka, Italya, Kapuluang Birhen ng Estados Unidos, at Singapura, at isang kandidata na lamang ang pinadala ng Timog Aprika. Hindi sumali si Anna Maria Kanakis ng Italya dahil tulad ni Janice Galea ng Malta, siya ay labinlimang taong-gulang lamang din. Walang ipinadala ang kanyang organisasyong pambansa upang pumalit sa kanya. Hindi sumali ang Kapuluang Birhen ng Estados Unidos matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok. Dahil ang kompetisyon ng Miss World South Africa ay naging multiracial na, iisang kandidata na lamang ang pinadala ng Timog Aprika sa edisyong ito. Gayunpaman, bumitiw pa rin sina Veronica Lourdes ng Singapura at Sandra Kong ng Hamayka bilang protesta laban sa paglahok ng kandidata mula sa Timog Aprika na siyang pinangunahan ng South African Non-Racial Olympic Committee o SANROC. Kasama rin sa pag-boykot sa Miss World sina Veena Prakash ng Indiya, Siti Mirza Nuria Arifin ng Indonesya, Welma Campbell ng Liberya, Christine Mary Lim ng Malaysia, Ingrid Desmarais ng Mawrisyo, Anna Melissa Veneracion ng Pilipinas, Zanella Tutu Tshabalala ng Suwasilandiya na siyang kasama rin sa boykot noong nakaraang taon, at Svetlana Višnjić ng Yugoslavia.

Dapat din sanang lalahok sa edisyong ito si Toyin Monney ng Niherya. Gayunpaman, nang matuklasan na siya ay isang ina at ibinunyag niya ang kanyang totoong edad na tatlumpu't-dalawa, siya ay nadiskwalipika. Hindi rin sumali sina Margaret Rouse ng Barbados, Kay Roussel ng Guernsey, at Dawn Theobalds ng Santa Lucia dahil sa kakulangan sa pondo papuntang Londres.

 Mga kontrobersiya 

 Pagbitiw ng ilan sa mga kandidata bilang protesta sa paglahok ng Timog Aprika 
Sa ikalawang taon ay nagkaroon ng pag-boykot ang ilan sa mga kandidata ng Miss World sa pag-udyok ng kanilang pamahalaan na siyang pinangunahan muli ng South African Non-Racial Olympic Committee o SANROC. Bukod pa rito, noong 4 Nobyembre tinawag ng United Nations Special Commission against Apartheid ang lahat ng mga bansang lalahok sa Miss World na i-boykot ang kompetisyon dahil sa paglahok ng kandidata mula sa Timog Aprika.<ref>{{Cite news |date=5 Nobyembre 1977 |title=VN: Boycot „Miss Worldverkiezing |language=nl |trans-title=UN: Boycott Miss World pageant |pages=5 |work=NRC Handelsblad |url=https://resolver.kb.nl/resolve?urn=KBNRC01:000026558:mpeg21:p005 |access-date=12 Abril 2024 |via=Delpher}}</ref>Noong 15 Nobyembre, sa araw ng kanilang dress rehearsals, inatasan ng kalihim Ministry of Foreign Affairs ng Pilipinas na si José D. Ingles ang embahada ng Pilipinas sa Londres na pagbitiwin si Anna Melissa Veneracion ng Pilipinas. Hindi klaro ang rason kung bakit pinagbitiw si Veneracion, ngunit iniulat na may kaugnayan ito sa partisipasyon ng Timog Aprika sa Miss World. Ang diskwalipikasyon ni Veneracion ang siyang nagpasimula sa isang urban legend na dahil sa pagkagalit ni Veneracion nang siya ay pinagbitiw sa kompetisyon, siya raw diumano ay gumawa ng sumpa na kailanman ay hindi mananalo ang Pilipinas sa Miss World. Pinabulaanan naman ni Veneracion ang haka-hakang ito. Kinabukasan noong 16 Nobyembre, isang araw bago ang kompetisyon, bumitiw rin sa kompetisyon sina Veena Prakash ng Indiya at Siti Mirza Nuria Arifin ng Indonesya. Binigyan din ng sulat ng pamahalaan ng Suwasilandiya si Zanella Tutu Tshabalala, ngunit binalewala niya ito.

Noong 17 Nobyembre, sa araw ng kompetisyon, bumitiw sina Christine Mary Lim ng Malaysia at Veronica Lourdes ng Singapura. Ayon sa national director na si Seow Peck Leng, nag-aalangan siya na baka hindi matuloy ang mga negosasyon na gawin sa Singapura ang Miss World para sa taong 1978 bunsod ng pagbitiw ni Lourdes sa utos ng kanilang pamahalaan. Ilang oras bago magsimula ang preliminary competition, limang kandidata pa ang bumitiw sa kompetisyon dahil sa pag-boykot na pinanungahan ng SANROC; ito ay sina Sandra Kong ng Hamayka, Welma Campbell ng Liberya, Ingrid Desmarais ng Mawrisyo, Zanella Tutu Tshabalala ng Suwasilandiya, at Svetlana Višnjić ng Yugoslavia. Nag-aatubili pa rin si Tshabalala na sundin ang utos ng kanyang pamahalaan na bumitiw sa kompetisyon, ngunit kinumbinsi siya ni Julia Morley na bumitiw na isang oras bago ang kompetisyon dahil natuklasan niyang may banta ng karahasan laban kay Tshabalala kung hindi siya bumitiw. Nagpatuloy pa rin ang kompetisyon na may animnapu't-dalawang kandidata.

 Mga resulta 

 Mga pagkakalagay 
Pagkakalagay Kandidata Miss World 1977  Suwesya – Mary Stävin 1st runner-up  Olanda – Ineke Berends 2nd runner-up  Alemanya – Dagmar Winkler 3rd runner-up  Brasil – Madalena Sbaraini 4th runner-up  Estados Unidos – Cindy Darlene Miller Top 7  Australya – Jaye-Leanne Hopewell
  Reyno Unido – Madeleine Stringer Top 15  Austrya – Eva Düringer
  Dinamarka – Annette Simonsen
  Espanya – Guillermina Ruiz Doménech
  Mehiko – Elizabeth Aguilar
  – Isabel Frías
  Pinlandiya – Asta Seppälä
  Pransiya– Véronique Fagot
  Suwisa – Danielle Haberli

 Mga espesyal na parangal 
ParangalKandidataMiss Photogenic  Alemanya – Dagmar WinklerMiss Personality  Paragway – María Elizabeth Giardina

 Kompetisyon 

 Pormat 
Tulad noong 1961, labinlimang semi-finalist ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Lumahok sa swimsuit competition at evening gown competition ang labinlimang mga semi-finalist, at kalaunan ay napili ang pitong pinalista na sumabak sa final interview. Komite sa pagpili 

 Joan Collins – Ingles na aktres
 Micky Dolenz – Amerikanong aktor at musikero
 Dr. Reita Faria – Miss World 1966 mula sa Indiya
 Claude Francois – Pranses na mang-aawit
 Maurice Hope – Ingles na boksingero
 Eric Morley – Pangulo ng Mecca at tagapagtatag ng Miss World
 Robert Powell – Ingles na aktor
 Barry Sheene – Motorcycle racer Oliver Tobias – Suwisong aktor
 Cynthia Wetzell – National Director'' ng Samoa sa Miss World

 Mga kandidata 
Animnapu't-dalawang kandidata ang lumahok para sa titulo.
Bansa/TeritoryoKandidataEdadBayan AlemanyaDagmar Winkler23Nuremberg ArhentinaSusana Stéfano20Salta ArubaHelene Croes19Oranjestad AustralyaJaye-Leanne Hopewell18Perth AustryaEva Düringer18Bodensee Bagong SilandiyaMichelle Hyde21Wellington BahamasLaurie Lee Joseph17Nassau BelhikaClaudine Vasseur18Bruselas BeneswelaJackeline van den Branden22Caracas BermudaConnie Frith23St. George's Parish BrasilMadalena Sbaraini21Porto Alegre BulibyaElizabeth Yanone17Santa Cruz de la Sierra CuraçaoXiomara Winklaar19Willemstad DinamarkaAnnette Simonsen16Copenhague EkwadorLucía del Carmen Hernández18Chone El SalvadorMagaly Varela19San Salvador EspanyaGuillermina Ruiz Doménech21Barcelona Estados UnidosCindy Darlene Miller20Chesapeake GresyaLina Ioannou24Atenas GuamDiane Haun17Yigo HaponChizuru Shigemura22Saitama HibraltarLourdes Holmes18Hibraltar HondurasMarlene Villela21Tegucigalpa Hong KongAda Lui18Hong Kong IrlandaLorraine Enriquez18Dublin IsraelYa'el Hovav21HerusalemBlodwen Pritchard18St. Helier KanadaMarianne McKeen23Comber Kapuluang KaymanPatricia Jackson-Patiño18Grand Cayman KolombyaMaría Clara O'Byrne20Atlántico Kosta RikaCarmen Núñez17San José LibanoVera Alouane18Beirut LupangyeloSigurlaug Halldórsdóttir18Reikiavik LuksemburgoJeannette Colling23Lungsod ng Luksemburgo MaltaPauline Farrugia21Żebbuġ MehikoElizabeth Aguilar22Ameca NikaragwaBeatriz Obregón18Rivas NoruwegaÅshild Ottesen22Oslo OlandaIneke Berends25Amsterdam PanamaAnabelle Vallarino19Lungsod ng Panama Papua Bagong GuineaSayah Karakuru24Port Moresby ParagwayMaría Elizabeth Giardina21AsunciónIsabel Frías22Cajamarca PinlandiyaAsta Seppäla20Helsinki Porto RikoDidriana del Río17Santurce PransiyaVéronique Fagot18PoitouHelen Shimmin20Douglas Republikang DominikanoJacqueline Patricia Hernández20Santo Domingo Reyno UnidoMadeleine Stringer24North ShieldsAna Decima Schmidt21ApiaSharmini Senaratna19Colombo SuwesyaMary Stävin20Örebro SuwisaDanielle Haberli19Zürich TahitiTherese Amo18Papeete TaylandiyaSiriporn Savanglum17Bangkok Timog AprikaVanessa Wannenburg21Johannesburg Timog KoreaKim Soon-ae17Seoul Trinidad at TobagoMarlene Villafana20Port of Spain TsileAnnie Garling17Santiago TsipreGeorgia Georgiou23Nicosia TurkiyaKamer Bulutöte22Istanbul UrugwayAdriana María Umpierre20Montevideo

 Mga tala 

 Mga sanggunian 

 Panlabas na kawing 



Kategorya:Miss World
Kategorya:1977